Erckmann-Chatrian
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Erckmann-Chatrian er et fellesnavn på de to franske forfatterne Émile Erckmann (1822–1899) og Alexandre Chatrian (1826–1890). De arbeidet i fellesskap og ble av publikum lenge tatt for én skribent.
Deres romaner, som ofte er meget velskrevne, forener realisme med sans for det overnaturlige. Mange av dem er hjemstavnsskildringer fra Alsace, preget av et demokratisk og patriotisk sinnelag. Romanene utkom i serier og nådde store opplag.Erckmann-Chatrian skrev også historiske og politiske romaner med emner fra den franske revolusjonen og det første keiserdømmet (napoleonstiden). Blant de mest kjente er Histoire d'un conscrit, L'Ami Fritz og Les Deux Frères. Les mer i Store norske leksikon Frankrikes litteratur